
ประกาศองค์การบริหารส่วนตำบลแม่เจ้าอยู่หัว

เรื่อง  สอบราคาจ้างโครงการซ่อมแซมถนนคอนกรีตเสริมเหล็กสายโรงเรียนบ้านบางด้วน  หมู่ที่  ๒
-------------------------------------------------------------------- 



ด้วยองค์การบริหารส่วนตำบล แม่เจ้าอยู่หัว  มีความประสงค์จะสอบราคาจ้าง โครงการซ่อมแซมถนนคอนกรีตเสริมเหล็กสายโรงเรียนบ้านบางด้วน  หมู่ที่  ๒   ตามรายละเอียดดังนี้
-  ซ่อมแซมถนนคอนกรีตเสริมเหล็ก  ขนาดกว้าง  ๔  เมตร  หนา ๐.๑๕  เมตร  จำนวน  ๓  จุด



จุดที่  ๑  ยาว  ๒๕  เมตร



จุดที่  ๒  ยาว  ๔๐  เมตร



จุดที่  ๓  ยาว  ๒๐  เมตร



หรือพื้นที่ไม่น้อยกว่า  ๓๔๐  ตารางเมตร
 -  ติดตั้งป้ายประชาสัมพันธ์โครงการตามแบบมาตรฐานของ  อบต.  จำนวน   ๑  ป้าย

                      ราคากลางของงานโครงการซ่อมแซมถนนคอนกรีตเสริมเหล็กสายโรงเรียนบ้านบางด้วน  หมู่ที่ ๒  ในการสอบราคาครั้งนี้เป็นเงินทั้งสิ้น  ๒๐๐,๐๐๐  บาท  (สองแสนบาทถ้วน)  รายละเอียดแนบท้ายประกาศนี้
ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อเป็นผู้ถูกทิ้งงานของทางราชการ รัฐวิสาหกิจ หรือหน่วยการบริหาร      ราชการส่วนท้องถิ่น ในขณะที่ยื่นซองสอบราคา
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  องค์การบริหารส่วนตำบลแม่เจ้าอยู่หัว  ณ  วันประกาศสอบราคาจ้าง  หรือไม่เป็นผู้กระทำการอันที่เป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
5. มีผลงานก่อสร้างประเภทเดียวกัน ในวงเงินไม่น้อยกว่า     ๑๐๐,๐๐๐   บาท


กำหนดดูสถานที่ก่อสร้าง ในวันที่ ๑๖  กันยายน  ๒๕๕๖ ระหว่างเวลา ๐๙.๓๐ น. ถึง ๑๒.๐๐ น.      ณ บ้านบางด้วน  หมู่ที่  ๒ และกำหนดรับฟังคำชี้แจงรายละเอียดเพิ่มเติมในวันที่ ๑๖  กันยายน ๒๕๕๖ เวลา ๑๓.๐๐ น.  เป็นต้นไป  ณ  ที่ทำการองค์การบริหารส่วนตำบลแม่เจ้าอยู่หัว    หากไม่ได้รับฟังคำชี้แจงรายละเอียดเพิ่มเติม และดูสถานที่ก่อสร้างในวันเวลาดังกล่าวให้ถือว่าผู้นั้นได้รับฟังคำชี้แจงรายละเอียดเพิ่มเติมและดูสถานที่แล้วจะนำมาเป็นข้ออ้างเพื่อการใด ไม่ได้ทั้งสิ้น 
/  กำหนดยื่นซอง..............
กำหนดยื่นซองสอบราคา โดยกำหนดให้มีการยื่นซองสอบราคา  ดังนี้
๑.  กำหนดยื่นซองสอบราคา  ตั้งแต่วันที่ ๒  กันยายน  ๒๕๕๖  ถึงวันที่ ๑๖  กันยายน  ๒๕๕๖    ณ ที่ทำการองค์การบริหารส่วนตำบลแม่เจ้าอยู่หัว   ในวันและเวลาราชการ
๒.  กำหนดยื่นซองสอบราคา ในวันที่ ๑๗ กันยายน ๒๕๕๖  ระหว่างเวลา ๐๘.๓๐ น. ถึง ๑๖.๓๐ น.   ณ  ศูนย์รวมข้อมูลข่าวการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)
กำหนดเปิดซองสอบราคา  ในวันที่ ๑๘  กันยายน  ๒๕๕๖ ตั้งแต่เวลา ๑๐.๐๐ น. เป็นต้นไป       ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)


ผู้สนใจติดต่อขอรับ / ซื้อเอกสารสอบราคาในราคาชุดละ ๕๐๐ บาท  ได้ที่  ส่วนการคลัง  องค์การบริหารส่วนตำบลแม่เจ้าอยู่หัว  ระหว่างวันที่  ๒  กันยายน  ๒๕๕๖   ถึงวันที่  ๑๗  กันยายน  ๒๕๕๖  ตั้งแต่เวลา ๐๘.๓๐ น. – ๑๖.๓๐ น. และดูรายละเอียดได้ในเว็บไซต์   www.maechaoyuhou.go.th   ขององค์การบริหารส่วนตำบลแม่เจ้าอยู่หัว    หรือสอบถามทางโทรศัพท์หมายเลข  ๐-๗๕๓๖-๒๓๐๐   ในวันและเวลาราชการ


    ประกาศ   ณ   วันที่  ๒   เดือน  กันยายน พ.ศ. ๒๕๕๖




      
            (นายชนวีร์   ซุ่นอินทร์)






            นายกองค์การบริหารส่วนตำบลแม่เจ้าอยู่หัว
